Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 12. melléklet a 96/2011. (X. 17.) VM rendelethez
Paragraph Index: 620

4. Az üzemmódok megállapítására, megváltoztatására vonatkozó szabályok 4.1. Védett természeti területen faanyagtermelést nem szolgáló üzemmódot kell megállapítani a hársas törmeléklejtõ-erdõkben (Mercuriali-Tilietum), a molyhostölgyes bokorerdõkben (Ceraso-Quercetum pubescentis), a társulástanilag pontosan be nem sorolható sziklaerdõk minden típusában, a mészkerülõ bükkös és tölgyes erdõk (Luzulo-Quercetum, Luzulo-Fagetum) vánkosmohás (Leucobryum glaucum) típusaiban, a szurdokerdõkben, és az égeres láperdõkben. 4.2. Szálaló üzemmódú erdõgazdálkodás elsõsorban az elegyes, rendszeres magtermõ kort elért faállománnyal borított, lehetõleg vegyes korú és változatos térbeli szerkezetû erdõkben folytatható, javasoltan a természetes, természetszerû és származék erdõkbõl álló, nagyobb kiterjedésû, és megfelelõen feltárt erdõtömbökben. 4.3. Átalakító üzemmódot kell megállapítani, illetve engedélyezni azokban az erdõkben, amelyekben az erdõgazdálkodó hosszútávon szálaló üzemmódban kíván gazdálkodni, de az erdõ faállomány-viszonyai a szálaló üzemmódba sorolást még nem teszik lehetõvé. 4.4. A szálaló és átalakító üzemmódú erdõgazdálkodás alapvetõ feltétele az erdõ természetes felújulását lehetõvé tevõ vadlétszám fenntartása a területen.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes